Държавен вестник, бр. 87, 2009 г., стр. 41

БРОЙ  87	
Д Ъ Р Ж А В Е Н  В Е С Т Н И К 	
СТР.  41  
1. събира информацията по наблюдението 
и оценката на програмата и я докладва на 
Комитета по наблюдение и на Европейската 
комисия (ЕК);
2. отговаря за ефективното и точното ко­
ординиране и докладване на извършваното 
наблюдение и оценка на програмата; 
3. изгражда система за събиране на фи­
нансова и статистическа информация относно 
развитието на програмата и препраща тази 
информация до ЕК;
4. дава предложения на ЕК за промени в 
програмата след получаване на одобрение от 
страна на Комитета за наблюдение; 
5. изготвя годишния доклад за изпълнение на 
програмата и го изпраща до ЕК след получава­
не на одобрение от Комитета за наблюдение;
6. организира със съдействието на ЕК из­
вършването на междинна оценка за прилагането 
на програмата;
7. отговаря за информирането на съответните 
държавни органи относно необходимостта от 
извършване на административни промени, ко­
гато тези промени се изискват по решение на 
ЕК за изменение и допълнение на програмата;
8. ежегодно консултира и информира ЕК 
след обсъждане с Комитета за наблюдение за 
предприетите инициативи и за тези, които ще 
бъдат предприети за информиране на общество­
то относно ролята на Общността в програмата 
и резултатите от нея;
9. гарантира съвместно с Агенция САПАРД 
ефективното наблюдение на изпълнението на 
програмата и докладва на Комитета за на­
блюдение относно развитието на мерките и 
подмерките.
Чл. 7. Членовете на управителния съвет са 
длъжни да опазват служебната или търговската 
тайна на фонда или на неговите контрагенти, 
в т. ч. кредитополучатели, станала им известна 
в това им качество.
Чл. 8. (1) Заседанията на управителния съ­
вет се свикват от председателя. Председателят 
на управителния съвет свиква заседания при 
необходимост най-малко веднъж на 3 месеца.
(2) Заседанието на управителния съвет е 
редовно, ако на него присъстват лично най-
малко 2/3 от членовете.
(3) Решенията на управителния съвет се 
вземат с явно гласуване с мнозинство от 2/3 
от членовете на управителния съвет. Членовете 
не могат да упълномощават други лица да ги 
представляват.
(4) 3а всяко заседание на управителния 
съвет се води протокол, който се подписва от 
присъствалите членове.
Чл. 9. Председателят на управителния съвет: 
1. свиква и ръководи заседанието на упра­
вителния съвет; 
2. утвърждава дневния ред на заседанието;
3. определя член на управителния съвет, 
който да го замества при отсъствие;
4. в качеството си на министър на земе­
делието и храните предлага на управителния 
съвет да избере изпълнителен директор след 
съгласуване с министър-председателя; 
5. в качеството си на министър на земе­
делието и храните сключва трудов договор с 
изпълнителния директор на фонда; 
6. в качеството си на министър на земеде­
лието и храните съгласувано с министъра на 
финансите при спазване на законоустановените 
срокове внася в Министерския съвет за утвърж­
даване годишната план-сметка на фонда, както 
и последващите промени в нея; 
7. представя до 30 април в Министерския 
съвет отчет за дейността на фонда за предход­
ната година;
8. в качеството си на министър на земеделие­
то и храните внася годишния отчет за дейността 
на Разплащателната агенция за одобряване от 
Министерския съвет.
Раздел III
Изпълнителен директор
Чл. 10. (1) Изпълнителният директор: 
1. представлява фонда;
2. организира и ръководи дейността на фонда 
при осъществяване на всички негови функции 
съгласно чл. 2, ал. 2; 
3. изпълнява решенията на управителния 
съвет; 
4. осигурява стопанисването и опазването 
на имуществото на фонда;
5. ежегодно изготвя и представя на управи­
телния съвет отчет за дейността на фонда за 
предходната година;
6. ежегодно до 31 март изготвя и представя 
на министъра на земеделието и храните годишен 
отчет за дейността на Разплащателната агенция;
7. взема решения за одобряване или от­
хвърляне на проекти по схемите и мерките 
на Общата селскостопанска политика (ОСП), 
прилагани от Разплащателната агенция;
8. утвърждава, изменя, допълва длъжностното 
и поименното щатно разписание и утвърждава 
длъжностните характеристики на служителите 
на фонда;
9. назначава, преназначава и освобождава 
служителите на фонда, определя работната им 
заплата; 
10. сключва договори с членовете на кре­
дитните съвети, които не са в трудови право­
отношения с фонда;
11. утвърждава процедурните правила за ра­
бота на организационните структури на фонда;
12. издава Вътрешни правила за защита 
на данните в интегрираната информационна 
система по чл. 30, ал. 5 ЗПЗП; 
13. организира, координира, ръководи и 
контролира всички дейности, които подпома­
гат и съпътстват основната дейност на фонда; 
14. периодично внася в управителния съвет 
отчети и информация за дейността на фонда;